CELEX: 32017R2231
Language: lt
Date: 2017-12-04 00:00:00
Title: 2017 m. gruodžio 4 d. Komisijos įgyvendinimo reglamentas (ES) 2017/2231, kuriuo dėl leidimo naudoti 6-fitazę turėtojo pavadinimo iš dalies keičiamas Įgyvendinimo reglamentas (ES) 2016/329 (Tekstas svarbus EEE. )

5.12.2017   
            
            
               LT
            
            
               Europos Sąjungos oficialusis leidinys
            
            
               L 319/28
            
         KOMISIJOS ĮGYVENDINIMO REGLAMENTAS (ES) 2017/2231
   2017 m. gruodžio 4 d.
   kuriuo dėl leidimo naudoti 6-fitazę turėtojo pavadinimo iš dalies keičiamas Įgyvendinimo reglamentas (ES) 2016/329
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
   kadangi:
   
               (1)
            
            
               bendrovė „Kaesler Nutrition GmbH“ pateikė prašymą pagal Reglamento (EB) Nr. 1831/2003 13 straipsnio 3 dalį, siūlydama pakeisti leidimo turėtojo pavadinimą, nurodytą Komisijos įgyvendinimo reglamente (ES) 2016/329 (2);
            
         
               (2)
            
            
               leidimo naudoti pašarų priedą 6-fitazę turėtojas nuo 2017 m. liepos 3 d.„Lohmann Animal Nutrition GmbH“ pakeitė savo prekybinį pavadinimą į „Kaesler Nutrition GmbH“. Pareiškėjas pateikė atitinkamus jo prašymą pagrindžiančius duomenis;
            
         
               (3)
            
            
               leidimo turėtojo pasiūlytas pakeitimas yra tik administracinio pobūdžio ir nesuteikia priežasties iš naujo vertinti atitinkamų priedų. Apie šį prašymą pranešta Europos maisto saugos tarnybai;
            
         
               (4)
            
            
               tam, kad „Kaesler Nutrition GmbH“ galėtų naudotis rinkodaros teisėmis, būtina pakeisti leidime nurodytą jo turėtojo pavadinimą. Todėl Įgyvendinimo reglamentas (ES) 2016/329 turėtų būti atitinkamai iš dalies pakeistas;
            
         
               (5)
            
            
               kadangi saugos sumetimais nebūtina neatidėliotinai taikyti šiuo reglamentu padarytų pakeitimų, tikslinga nustatyti pereinamąjį laikotarpį, per kurį pašarų priedas 6-fitazė, taip pat premiksai ir kombinuotieji pašarai, kurių sudėtyje yra to pašarų priedo ir kurie atitinka nuostatas, taikytinas iki šio reglamento įsigaliojimo datos, gali būti toliau teikiami rinkai ir naudojami, kol pasibaigs turimos atsargos;
            
         
               (6)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) 2016/329 pakeitimas
   Įgyvendinimo reglamentas (ES) 2016/329 iš dalies keičiamas taip:
   
               1.
            
            
               Pavadinime frazė „leidimo turėtojas – „Lohmann Animal Nutrition GmbH““ pakeičiama fraze „leidimo turėtojas – „Kaesler Nutrition GmbH““.
            
         
               2.
            
            
               Priede pateiktos lentelės antroje skiltyje pavadinimu „Leidimo turėtojo pavadinimas“ frazė „Lohmann Animal Nutrition GmbH““ pakeičiama fraze „Kaesler Nutrition GmbH““.
            
         2 straipsnis
   Pereinamojo laikotarpio priemonės
   Pašarų priedą 6-fitazę, kaip nustatyta Įgyvendinimo reglamentas (ES) 2016/329 priede, taip pat premiksus ir kombinuotuosius pašarus, kurių sudėtyje yra to priedo ir kurie buvo pagaminti ir paženklinti iki 2017 m. gruodžio 25 d. laikantis taisyklių, taikytų iki 2017 m. gruodžio 25 d., galima toliau teikti rinkai ir naudoti, kol pasibaigs turimos atsargos.
   3 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 4 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 268, 2003 10 18, p. 29.
   
   
      (2)  2016 m. kovo 8 d. Komisijos įgyvendinimo reglamentas (ES) 2016/329 dėl leidimo naudoti 6-fitazę kaip visų rūšių paukščių, nujunkytų paršelių, penimųjų kiaulių, paršavedžių ir retesnių rūšių kiaulių pašarų priedą (leidimo turėtojas – „Lohmann Animal Nutrition GmbH“) (OL L 62, 2016 3 9, p. 5).